Kolumbiya hukumati 100 dan ortiq isyonchini afv etdi

Kolumbiya hukumatining tinchlik haqidagi yangi kelishuv doirasidagi bo‘lajak amnistiyasi Kolumbiya inqilobiy qurolli kuchlari a’zolaridan kamida 110 nafariga tegishli bo‘ladi. Bu haqda mamlakat adliya vaziri Xorxe Londonyo ma’lum qildi, deya xabar beradi “Interfaks”. 

Vazirga ko‘ra, jami 300 ga yaqin kishini qamrab oladigan amnistiya faqat “siyosiy jinoyatlar”ni sodir etgan shaxslarga taalluqli. Qotilliklar, zo‘ravonliklar, qiynoqqa solishlarda ayblanib, jazoga tortilgan isyonchilar afv etilmaydi.
Kolumbiya inqilobiy qurolli kuchlari jangarilariga nisbatan amnistiya mamlakat sudida ko‘rib chiqilganidan so‘ng kuchga kirishi kutilmoqda.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.